
Notă 
despre documentele Ţării Bârsei 
și Cavalerii Teutoni 


Introducere: Existenţa, timp de câţiva ani, a Cavalerilor Teu- 


toni în Тага Bârsei, este o problemă de ordin secundar pentru 
istoria Românilor. In dezvoltarea neamului nostru, trecerea lor în 
părţile noastre reprezintă un fapt trecător, izolat. Dar, tocmai din 
această cauză problema poate fi privită din înălţimea necesară 
punctului de vedere strict ştiinţific. 

Este îndeobşte cunoscut că în anul 1211, regele Ungariei 
Andrei П, a chemat pe Cavalerii Teutoni şi le-a dăruit Тага Bâr- 
sei, pentru ca ei, fixaţi acolo, să apere graniţa de răsărit în con- 
tra năvălirilor cumane. Cavalerii au ocupat ţara până în 1225, în 
care timp au zidit cetăţi, au creştinat Cumani, au exploatat sare 
şi au făcut comerţ cu ea. Apoi au fost alungaţi cu forţa de către 
rege, pentru motive cari nu ne interesează aci. 

Aceasta este părerea „istoriografiei curente“ împotriva căre- 
ia s'a scris o carte cu aspect de vastă erudiție şi serioasă argu- 
mentaţie. Іп ea se caută а ni se arăta anume că „terra Borza“ 
(regiunea în care fuseseră stabiliţi Cavalerii) „nu este Таға Bâr- 
sei, şi diplomele privilegiale cari indică pentru „terra Borza“ ho- 
tare identice cu hotarele Țării Bârsei — nu sunt autentice.“ — 
Lipsa lor de autenticitate rezultă йїп: forma în care ele ne-au 
parvenit, din contradicţiile dintre ele şi celelalte documente privi- 
toare la „terra Borza“ şi din faptul că cuprind clauze incompati- 
bile cu Тага Bârsei. Terra Borza ar trebui căutată în Maramureş. 

Acestea sunt părerile susținute în lucrarea d-lui Iosif Schio- 
pul, Contribuţiuni la Istoria Transilvaniei în secolele XII şi XIII, 
Cluj, Tip. Naţională 1932 1). 


1) Cuprinde două capitole : Țara Bârsei şi Cavalerii Teutoni, de care ne 
vom ocupa aici, și Invaziunea Mongolilor din 1241. 
Іп urma apariției lucrării d-lui A. Sacerdoţeanu, Marea invazie tătară şi 
Sud-Estul European, București 1933, bazată pe toate isvoarele cunoscute, o 
comentare a părții a doua a lucrării d-lui Schiopul este inutilă. 

Prima обіесііе pe саге ат putea-o aduce acestei lucrări este 
că ideea de falsitatea documentelor privitoare la Cavalerii Teutoni 
în Transilvania, nu e nouă. Ea a mai fost susţinută în 1904 
de Wojciech у Ketrzynski 1). Suntem siguri că dacă d. Schiopul 
ar fi cunoscut discuţia asupra acestei lucrări, lucrarea sa ori mar 
mai fi apărut, ori ar fi avut altă înfăţişare. 

Au fost documentele supuse criticei ? D-l Schiopul crede са 
„istoriografia curentă“ a trecut cu vederea critica serioasă a ace- 
stor documente (pg. 12), afirmaţie cam grăbită, pentrucă nu cu- 
noaşte decât o parte din lucrările în această privinţă, pe cele a- 
părute în limba germană şi maghiară şi nimic în româneşte. Ori 
documentele au fost studiate de numeroşi cercetători români. Ci- 
{ат numai pe câţiva: Prof. Niculae Iorga 2), Radu Rosetti 5), Au- 
gustin Bunea“), Dr. loan Ferenţ”), ale căror note trebuiau {іпи- 
te în seamă. 

Dar nici istoriografia germană nu-i este bine cunoscută d-lui 
Schiopul, pentrucă cele mai recente lucrări în această privinţă, ca 


1) Rozprawy akademi umiejetnosci widzial historyezno-filozoficzny у 
Krakowie, seria 2, partea 20 (45), pg. 125-230. W. v. Ketrzynski, O powolaniu 
Krzyzacow przez Ks. Konrada. Lucrarea are și o ediție în limba germană, 
Der deutsche Orden und Konrad von Mazovien, Lemberg 1904. Cap. privitor 
la Ardeal este pe larg discutat de Max Perlbach, Der deutsche Orden in 
Siebenbürgen, în Mitteilungen des Instituts für österreichische Geschichts for- 
schung, XXVI, partea 11, 1905, pg. 415, dela саге împrumutăm referințele. 

2) Studii şi documente, vol. 1—11, Buc. 1901 pg. XII; Origine et sens des 
directives politiques dans le passé des pays roumains, AR. BSH., 1Х (1921) 
pg. 36—63 (pentru Cav. Teutoni, pg, 40—42) ; Istoria Comerțului românesc, 
Epoca veche, București, Tiparul Românesc 1925, pg. 33—34 ; Imperiul Cuma- 
nilor şi Domnia lui Băsărabă, АК. MSI., Seria ПІ, Tom. УШ, 1927—28, Me- 
moriul 3, pg. 97—103; Brodnicii şi Românii, AR. MSI., Seria Ш, Tom. УШ, 
1927—28, Memoriul 6, pp. 147—51. 

з) Despre Unguri şi Episcopiile catolice din Moldova, AAR. MSI., XXVII, 
1905 pg. 249—323. 

4) Stăpânii Țării Oltului, discurs de recepție la Academia Română, Buc. 
1910; Incercare de Istoria Românilor până la 1382 (lucrare postumă tipărită 
de Academia Română), Buc. 1912. 

5 Cumanii şi Episcopiile lor, Blaj, Tip. Seminarului Teologic Gr.-Cato- 
lic, fără dată (1931), pg. 69: „Autenticitatea acestor acte fiind mai presus de 
orice îndoială..“, etc. , 

ale lui G. E. Müller 1) şi G. Roesler “), îi sunt necunoscute. E 
drept că aceste lucrări nu se ocupă în special de autenticitatea 
documentelor, dar în această privinţă este suficient studiul mai 
sus amintit al lui Perlbach. 

Sistematizarea. După lipsa de informaţie, al doilea defect al 


lucrării este : lipsa de sistemă. Deşi cartea este împărţită în ca- 
pitole, împărţirea nu este respectată, argumentele pro şi contra 
sunt repetate inutil, iar intercalări de chestiuni secundare strică 
sensului general al lucrării. Aceasta dă cărţii un aspect „erudit“ 
în faţa cetitorului superficial, dar unul confuz numai, în faţa celor 
care adâncesc chestiunea. 

O lucrare de critică de texte trebue să se prezinte ordonat. 
O sistematizare a materialului permite nu numai obţinerea unei 
clarităţi de expunere, ci ajută chiar înţelegerea relaţiilor între di- 
versele texte şi clauze supuse criticei. 

Documentele contestate. Există 28 documente cu privire la 


Cavaleri în Тага Bârsei, dintre cari 5 au fost descoperite abia la 
sfârşitul secolului XVIII (1787 şi 1793) 5). Aceste 5 documente 
care vorbesc de Terra Borza, tocmai cele contestate de d. Schio- 
pul, sunt: 

1). O diplomă din 1211, prin care regele Andrei 11, dărueşte 
Cavalerilor Teutoni „quandam terram Borza nomine“ situată 
„ultra silvas versus Cumanos“, care este „deserta et inhabitata“ 
şi jumătate din aurul sau argintul ce s'ar găsi acolo, pentru ca în 
schimb Cavalerii să apere regatul de Cumani. Se mai conferă: 
dreptul de a construi cetăţi şi oraşe de lemn, dispensă de impo- 
zite şi altele. Se spune că au fost puşi în posesie în urma ordi- 
nului Voevodului Mihail, de către pristaldul Fekate Juna ; urmea- 
ză apoi descrierea amănunţită a hotarelor *) 


1) Die Ursachen der Vertreibung des deutschen Ordens aus dem Burzen- 
lande und Kumanien im Jahre 1225, în Korespondenzblatt f. Siebenbiirgische 
Landeskunde, anul 48 (1925), pg. 41—68. 

2) Der deutsche Ritterorden im Burzenland, în Ostdeutsche Monatshefte, 
anul УП (1926), pag. 225—238. 

3) Istoricul descoperirei lor, la d. Schiopul, pg. 5—24. 

4) Zimmermann Franz şi Werner Carl, Urkundenbuch zur Geschichte 
der Deutschen in Siebenbiirgen, vol. | Hermannstadt (Sibiu) 1892, pg. 11—12, 
şi Hurmuzaki, Documente privitoare la istoria Românilor, vol. 1, 1, pg. 56; ur- 
măm pretutindeni lectura lui Zimmermann. 

2). Diploma | din 1212, prin care regele conferă Cavalerilor 
„constitutis in terra ultra silvas“ privilegii de ordin fiscal !). 

3). Diploma 11 din 1212, nedatată şi fără martori, prin саге 
se conferă Cavalerilor castrul Crucpurg, împreună cu pământurile 
înconjurătoare. Se spune că cetatea a fost „de novo“ ridicată de 
Cavaleri. *) 

4). Diploma din 1222, care reproduce aproape cuvânt cu 
cuvânt diploma din 1211 ?). Se adaugă însă donațiile din 1212, 
precum şi pământurile ce se întind până la hotarele Brodnicilor şi 
Dunăre. De asemeni se conferă Cavalerilor dreptul de a exploata 
şi vinde sarea transportată cu „corăbiile“ pe Mureş şi Olt, şi li 
se permite trecerea fără vamă prin Тага Secuilor şi prin a Vla- 
chilor. Li se acordă privilegii fiscale spre a-i despăgubi de ma- 
rea pagubă ce le-a produs-o regele, când, supărat, a intenţionat 
să le ia pământurile *). 

5). Bula papei Honoriu Ш din 19 Dec. 1222 (Quum а no- 
bis petitur).?), căreia îi vom destina un capitol în care va fi ana- 
lizată. 

In afară de aceste cinci documente, nici unul nu prezintă 
precizări în legătură cu situaţia donaţiei. 

Critica autenticității diplomelor. Inainte de a trece la această 
critică, să ne fie îngăduit să reamintim că în lucrarea d-lui Schio- 
pul argumentele împotriva diplomelor sunt aruncate în dezordine : 
vom încerca deci să le aşezăm în ordinea lor logică, dându-le şi 
câte un nunie, pentru uşurinţa trimiterilor. 

D-l Schiopul găseşte două feluri de argumente împotriva 
autenticităţii diplomelor : unele de ordin general, împotriva a toa- 
te cinci diplomele, altele împotriva a una sau două diplome. 

Argumentele generale. 1) Argumentul „ex silentio“ pg. 7—11. 
Nici un istoriograf sau cronicar nu aminteşte pe Cavaleri în Та- 
ra Bârsei până la 1787 (data descoperirei diplomelor discutate) ; 
dacă ar fi existat o stăpânire a lor, amintirea ei sar fi păstrat. 


1) Zimmermann, |, pg, 13—14; Hurmuzaki, 1, 1, pg. 58. 

2) Zimmermann, |. pg. 14, rând 35—41 (fiind considerată ca un codicil al 
diplomei precedente) ; Hurmuzaki, 1, 1, pg. 58. 

3) Lipsesc o parte din hotare. 

4) Zimmermann, |, pg. 18 -20 ; Hurmuzaki 1, 1, pg. 74. 

5) Zimmermann, l, pg. 22—24; Hurmuzaki 1, 1, pg. 76. 

“Observăm însă că cea mai veche cronică din Тага Bârsei 
(cronica murală atribuită lui Honterus) datează de abia din 
1535 !) şi este deci cu 300 de ani posterioară evenimentelor a- 
cestora. Amintirea celor 14 ani de stăpânire teutonă a putut să 
se piardă. Lucrările mai noi sunt mai departe de tradiție, iar de 
informaţie documentară serioasă nu poate fi încă vorba. 

2). Argumentul identificărei (pg. 14—18). Inainte de 1787 
nu Sa încercat de către nimeni să se identifice „terra Borza“ cu 
Тага Bârsei. Katona o situează în Maramureş, Smith în apropie- 
re de Transilvania, Benkö în Buzău. 

Nici acest argument nu este serios, pentrucă, precum am 
mai spus, singurele documente ce permit o identificare precisă sunt 
cele descoperite după 1787. O identificare a Ţării Bârsei cu „ter- 
ra Borza“, în asemenea condiţii ar fi fost o simplă întâmplare”). 

3). Argumentul contradicţiilor (pg. 35—39). Bulele papale, 
deşi au ca sursă a informaţiei lor diplomele regale, sunt în contra- 
dicţie cu ele. Analizând „contrazicerile“ dintre bule şi privilegii, 
vedem că : a) Bulele sunt neprecise în privinţa situaţiei geografi- 
ce а donaţiei, deşi se bazează pe diplome aşa de precise ; spe- 
cificările „ultra silvas“ şi „versus Cumanos“, lipsesc în primele. 
b) Hotarele sunt precise în diplome şi neprecise în bule. c) In di- 
plome, hotarele arată o suprafaţă imensă, iar în bula din 1 Sept. 
1225 (Detestabile semper) %) Papa vorbeşte de o suprafaţă de 30 
de pluguri. d) Dacă hotarele ar fi fost ca în diplome (aşa de 
precise) ce nevoe ar fi fost să numească Papa arbitri cari să cer- 
ceteze dacă în adevăr au fost încălcate hotarele ? +). 

Primele două argumente (a şi b) nu constitue пісі o сопіта-, 
dicţie : este cert că actul de donaţie trebuia să conţină amănunţit 
situaţia şi hotarele locului dăruit: nu vedem însă motivul pentru 
care bulele papale, care se ocupă de chestiuni de administraţie 
bisericească, sau în care se intervine în favoarea Cavalerilor, ar 
conţine aceste lămuriri. 

') Chiar după afirmaţia d-lui Schiopul, pg. 10. 

2) Totuși Georgius Pray, Specimen hierarchiae Hungariae, ЇЇ, Posoni et 
Cassoviae 1779, spune că „terra Borza“ este „ut reor“ Burzenland, chiar du- 
pă d. Schiopul, pg. 16. 

3) Zimmermann, |, pg. 41, rând 5—6; Hurmuzaki, |, 1, pg. 96. 

4) Cum reese din bula din 12 Iunie 1225 (Dolemus quoties), Zimmermann 


1. ре. 38—39 ; Hurmuzaki |. 1, pg. 93, şi din bula din 1 Septemvrie 1225 
(Detestabile semper), mai sus amintită. 

Argumentul celor 30 de pluguri nu este nici el concludent. 

Perlbach 1), arată că suprafaţa а 30 de pluguri este сеа а 
unui sat mare din acea vreme. Din faptul că în bulă nu se 
specifică situaţia acestor 30 de pluguri (care sunt „in quadam 
parte regni“) el deduce că nu e vorba de întreaga Тага a Bârsei, 
ci de un alt pământ, probabil în jurul cetăţii Cruceburg. 

In ce priveşte ultimul argument (d) arbitrii aveau să con- 
state o încălcare de hotare, indiferent dacă acestea erau sau nu 
precise. Dacă admitem însă, са cele 30 de pluguri sunt împreju- 
rimile Cruceburg-ului, acest argument cade dela sine. 

4). Argumentul locului şi datei (pg. 51 şi 84): Diplomele 
nu sunt datate exact, cu ziua în care s'au emis şi nici locul emi- 
terii nu este indicat. 

Aşa însă sunt majoritatea actelor ungare contemporane di- 


plomeler ?). 
5). Argumentul ignorărei (pg. 62—64). Nici una din bulele 


papale sau atestările posterioare ale diplomelor nu menţionează 
în acelaşi timp şi diplomele din 1211—12 şi diploma din 1222. 
Cele cari menţionează pe ultima, ignoră pe primele şi invers. 

Acest argument îl vom combate mai târziu, când vom vor- 
bi despre bula din 19 Dec. 1222 (Quum a nobis petitur). 

Argumente împotriva diplomelor din 1211—1212. Să arătăm 
mai întâi în ce formă ne-au parvenit aceste diplome: 

Originalele sunt pierdute, ca şi originalul bulei din 26 Apri- 
lie 1231 (Ne. super privilegiis) 3), care le confirma, reproducându- 
le în întregime. Această bulă însă se găseşte transcrisă în regi- 
strul anului V al Papei Grigore IX. 

Mai avem о transcriere autentificată în 1278 de legatul pa- 
pal Philyppus *), transcriere făcută „in quadam quaterno“, copi- 
at şi acesta după registrul sus amintit °). 


1) Ор. cit., pg. 425. 

2) Id., ibid., pag. 420. 

з) Zimmermann, 1, pg. 52, şi Hurmuzaki, 1, 1, pg. 114. 

4) Zimermmann, 1, pg. 134—135. 

5) Cum reese din pasajul : „Ita invenitur in registro, domini Gregorii pa- 
pae, anno V capitulo LVIII“ (59) ce se cuprinde în cvatern ; Strehlke, Tabulae 
Ordinis Theutonici, Berolini 1869, pg. 158. La Zimmermann, 1, pg. 135, rând 
5, greşit transcris LVIII (58). 

In rezumat, felul cum ne-a parvenit bula sar putea arăta 
astfel : 
Bula din 26 Aprilie 1231 


Copie în registru 


Cvatern 


Atestarea lui Philyppus. 


Şi acum să vedem argumentele d-lui Schiopul : 

1). Nu avem originalele, ci numai cópii (pg. 59 şi 77). 

Dacă aceste copii sunt vrednice de crezare, şi dacă, din punct 
de vedere al conţinutului lor, nu putem ridica vre-o обесе se- 
rioasă în contra lor, atunci înseamnă că originalele au existat. 

2). Registrele papale sunt, pentru epoca de care ne ocupăm, 
posterioare evenimentelor. Ele sunt copii după nişte transcrieri 
mai vechi (pg. 67—69 şi 77)!). 

Din acest fapt nu reese lipsa de autenticitate a documente- 
lor : şar fi putut cel mult strecura câteva greşeli de ortografie ; 
în nici un caz nu poate fi vorba de „reconstituiri“ (pg. 93) sau 
de „interpolări“ (pg. 94) în diplome *) 

3). Atestarea legatului Philyppus (1278) nu este autentică 
din mai multe motive (pg. 69—77) : a) Numele legatului este scris 
Phyllyppus în loc de Philyppus, cumse întâlneşte de obicei; b) 
Cópia din 1278 vorbeşte de „o colecţiune de documente numită 
“cvatern“, carte care pentru întăiaşidată a fost întrodusă în can- 
celaria papală pe la mijlocul secolului XIV“ (pg. 77) ; с) Copiile 
din суаќегп, printre care ultima e a unei bule din 31 August 1232, 
sunt atestate de un oarecare Martinus, pe care d. Schiopul îl cre- 
de Martinus Vicecancelarius archidiaconus Senensis, mort la 11 
Aprilie 1232 ; d) Câpiile după cvatern conţin numeroase greşeli, 

1) Registrele actuale datează din secolulul XIII, după cum o arată forma 
literelor și celelalte criterii paleografice ; şi anume, au fost alcătuite înainte 
de 1278 când după ele se făcuseră anumite copii în cvatern (despre acesta 
vom mai aminti), Dealtfel registrele par mai degrabă пејіпиќе la zi, decât re- 


făcute cu totul. 
2) Pasajul dela pg. 93 e de nejustificat. 

deşi registrul papal, după care a fost copiat cvaternul, este scris 
foarte citeţ ; е) Demnitarii sunt daţi, pentru diploma din 1212, 
aceiaşi cu cei din 1211, ceeace nu este exact. 

Prima şi a patra afirmație (a şi d) sunt prea puţin conclu- 
dente : ortografia, mai ales a numelor proprii, nu a fost fixă în 
evul mediu 1), iar greşelile din atestare sunt foarte explicabile. 
„Anachronismele“ sunt simple iluzii : nimic nu dovedeşte са Mar- 
tinus este „Vicecancelarius“ etc. (pg. 73). Este cu mult mai pro- 
babil ca el să fie copistul care a copiat cvaternul după registrul 
papal. In ce priveşte „quaternus“ d. Schiopul e greşit informat : 
„quaternus“ este orice caet de 4 coale deci 8 foi). Confuzia 
demnitarilor (e) se explică prin faptul că primii sunt aceiaşi în 
ambele diplome. Copistul, puţin scrupulos, a căutat să-şi scurteze 
munca şi a pus: et ceteris testibus in precedenti privilegio supra- 
scripti, 

Pentru aceste greşeli de copist, nu vom utiliza această a- 
testare în cursul expunerii de față. Chiar dacă ат socoti-o са 
suspectă în privința formei, în ce priveşte conținutul, el este ve- 
rificat prin celelalte documente care îl confirmă. Тіпет să preci- 
zăm însă, că faptul că există deosebiri mărunte între această a- 
testare şi transcrierea din registru, nu poate duce la nici o con- 
cluzie cu privire la aceasta din urmă. 

4). Bula Papei Grigore IX, din 31 August 1232 (Dilecti filii) *) 
spune că diplomele de donaţie erau sigilate cu „bulla aurea“ pe 
când diplomele spun că au fost sigilate cu sigiliul simplu (pg. 66). 


In realitate însă bula spune: „sicut in ipsius privileg@i) 
aurea bulla munito plene perspeximus contineri... 4)“ etc. Este deci 
vorba de un singur act — „privilegium“ — întărit cu „bulla aurea“, 


') Ca dovadă ne poate servi numele episcopului Transilvaniei din acea 
epocă; avem în decurs de 9 ani, 13 forme deosebite pentru același nume, 
Wilhelmus, Guilelmus, Willinus, Villermus, etc., Fejer Georgius, Codex diplo- 
mațicus Hungariae ecclesiasticus ас civilis, Budae 1829, vol. Ш, 1, pg. 116— 
301). 

#) Du Cange (Carolus Dufresne Dominus du Cange). Glossarium mediae 
et infimae latinitatis, etc... digessit G. A. C. Henschel, Parisis 1840, care ci- 
tează lexiconul lui Johannes de Janua, Summa seu Chatholicon, din 1286. 

в) Zimmermann 1, pg. 55—56 ; Hurmuzaki 1. 1, pg. 123. 

4) Ibidem, pg. 56, rând 5—6. 

pe саге îl văzuse papa. Acest act este diploma din 1222, саге 


spune : ....„presentem paginam sibi iussimus bullae nostrae aureae 
caractere insigniri“ 1). Nu este deci vorba de toate diplomele re- 
gale °). 


5). Diplomele nu au fost cunoscute cercetătorilor din seco- 
lul XVII sau XVIII (pg. 74 şi 77). 

Acesta nu se poate măcar numi un argument! Atâtea do- 
cumente s'au descoperit în zilele noastre şi nimeni nu le poate, 
pentru aceasta, contesta autenticitatea. 1 

Dacă totuşi ar mai putea rămâne oarecari bânueli asupra 
autenticităţii diplomelor, acestea vor dispare când se va dovedi 
că aceleaşi donaţii au fost întărite prin diploma din 1222. Au- 
tenticitatea acesteia o vom dovedi mai jos. 

Argumente împotriva diplomei din 1222. Intocmai cum am fă- 
cut la diplomele din 1211 şi 1212, să vedem sub ce formă ne-a 
parvenit documentul. Aci lucrul se prezintă cu mult mai simplu, 
căci, deşi documentul este pierdut, avem trei atestări ale lui, cari 
îl reproduc în întregime. Ele sunt: 

1. Atestarea călugărilor vienezi, 1260—70.*) 

2. Vidimus-ul regelui Rudolf, 1280. *) 

3. Atestarea Arhiepiscopului de Strigonium, 1317. °) 

De data aceasta, argumentaţia d-lui Schiopul este şi mai pu- 
țin acceptabilă : 

1). Diploma din 1222 nu este nouă, ci e o repetare aproa- 
pe cuvânt cu cuvânt a diplomei din 1211, cu câteva adause, (pg. 
33 şi 78). 

Trebue să remarcăm că diploma din 1222 este întărită cu 
„bulla aurea“, avem deci a face cu reeditarea solemnă a privile- 


') La d. Schiopul în Anexe pg. 128, rând 11—12 ; la Zimmermann, І, pg. 
20, rând 25—26 și la Hurmuzaki, J, 1, pg. 76. 

2) Nu știm dacă trebue să atribuim neatenției faptul că d. Schiopul nu a 
făcut deosebirea între singularul şi pluralul ablativului în pasajul de mai sus. 
In nici un caz însă n'am putea atribui neatenţiei afirmaţia „Cum însă între 
„Sigillum“ care se aplică pe document şi între „bulla aurea“ care se atârnă de 
o sfoară (filum) e o deosebire esenţială...“ (pg. 66). E îndeobște cunoscut că 
„bulla aurea“ este o formă solemnă de „sigillum“ și că acesta poate fi şi el 


atârnat. 
з) Zimmermann, |, pg. 83. 
4) Zimmermann, |, pg. 140—141; Hurmuzaki I, 1. pg. 441. 
5) Zimmermann, l, pg. 323—324. 

giului din 1211. Emiterea еі a fost determinată de cearta, ur- 
mată de împăcare, a Regelui cu Cavalerii. Faptul că nu sa în- 
trebuinţat o formă nouă pentru o diplomă nouă nu trebue să пе 
mire : era ceva foarte obişnuit în evul mediu, mai ales în cance- 
laria germană, după care s'a influenţat şi cea ungară. 1). 

2). Atestarea vieneză din 1260—70 nu prezintă destulă si- 
guranţă (pg. 83—84). 

Admitem că forma în care ne-a parvenit este suspectă. Con- 
ținutul ei, confirmat de celelalte atestări, este autentic. Rămân 
însă celelalte 2 atestări în privinţa formei cărora d. Schiopul nu 
are nimic de spus (pg. 84). 

3). Intre cele trei atestări arătate mai sus, există deosebiri 
cu privire la Episcopul Transilvaniei (pg. 81—83). 

Dacă cercetăm cu luare aminte cele trei texte „diferite“, ob- 
servăm că toată deosebirea provine doar din câteva greşeli de 
transcriere °). 

4). Atestarea vieneză menţionează „sigillum“ simplu pe când 
celelalte atestări o „bulla aurea“ (pg. 80—81). 

Este o evidentă greşală de transcriere în atestarea vieneză. 
Copistul a scris : „presentem paginam sibi iussimus sigilii nostri 
karactere roborare..“ în loc de „prezentem paginam sibi iussimus 
bullae nostrae aureae caractere insigniri..“ prin influenţa formu- 
lelor tip din diplomele obicinuite. 

Pentru această greşală ca şi pentru obiecțiile dela pg. 83, 
(lipsa datei, lipsa peceţilor, urme de ştersături, etc.), admitem că 
această atestare poate fi suspectată. Repetăm însă са o сӧріе ori- 
cât de defectuoasă, nu poate duce la concluzii cu privire la au- 
tenticitatea originalului sau a celorlalte copii. 

5). Demnitarii, martori ai diplomei din 1222, sunt clerici, 
aceiaşi cu cei din toate actele contemporane, ре când cei laici 


1) Max Perlbach. op. cit., pg. 416—417. 

2) Textele deosebite sunt după d. Schiopul: (în 1260—70) „Briccio Wacien- 
si episcopis et Reginaldo ultra silvano Electo existentibus“ ; (în 1280) „Bric- 
cio Масіепѕі episcopis.. Electo ultra silvam existentibus...“ ; (1317)... „episco- 
pis existentibus“, fără a mai pomeni pe episcopul Transilvaniei. După cum 
se vede, textele sunt din ce în ce mai incomplete, Aceasta nu dovedește 
lipsa de autenticitate a originalului, ci alterarea lui treptată. 

sunt necunoscuţi, pentru prima şi ultima oară amintiţi în această 
diplomă, cu aceste demnități (pg. 84—86). 

Această chestiune a fost rezolvată de canonicul lânos Karâ- 
сѕопуі 1), care găseşte explicaţia în evenimentele politice dela 
curtea ungară. Demnitarii nu sunt nişte necunoscuţi cu „nume im- 
posibile“ cum crede d. Schiopul ?) (pg. 84—85). Ei sunt demni- 
tari dela curtea regelui Emerich. Ne aflăm deci în faţa unei reac- 
țiuni conservatoare, de scurtă durată 2). 


Bula papală din 19 Dec. 1222 (Quum a nobis petitur) *). 

Această bulă este unul din cele mai importante documente 
pentru studiul chestiunei de faţă. Prin ea, Papa confirmă privile- 
giile acordate Cavalerilor Teutoni de către Andrei II, fără a repro- 
duce diplomele în întregime. Frazele bulei sunt însă vădit influen- 
{аїе de originalele diplomelor pe care le avea dinainte redactorul ei. 

0-1 Schiopul crede, greşit, că această bulă confirmă numai 
diploma din 1222. De aci găseşte şi punctul de plecare pentru a 
combate autenticitatea bulei (pg. 86—87). 

Comparând textul bulei cu al diplomelor din 1211 şi 1222, 
pentru a vedea legătura dintre ele, observăm : 

1). Prima parte a bulei *), (până la descrierea hotarelor) 
este dată după amândouă diplomele (de altfel textele lor coincid 


1) Az Aranybulla keletkezése és első sorsa în Értekezések a történeti 
tudományok köréből, II, osztály, XVII kötet 7 szám. 1899, apud Perlbach, ор. 
cit., p. 427. 

2) După Pauler Gyula, A magyar nemzet története az Árpádházi kirá- 
lyok alatt, П, Budapesta 1899, р. 502. 

3) Perlbach, op. cit., pg, 427: „Karácsonyi zeigt 5. 23. 24 seiner Abhand- 
lung wie sie in diesen Wurden nur in dieser Urkunde sonst aber in ande- 
ren Stellungen vorher und nachher vorkommen, und zieht daraus. den Schluss 
zumal einige König Emerich nahe gestanden haben dass wir es hier mit einer 
konservativen Reaction zu tun haben, die den verschwenderischen König zwang 
sich durch Erlass der goldenen Bulle einer starkeren Kontrole zu unterwer- 
fen“. Vezi 51 rezumatul lucrării, făcut de Lud. Mangold, în Jahresbericht des 
Geschichtswiessenschaft, 22, 1899, Ш pg. 398. Lucrarea lui Karácsonyi insăşi 
ne-a fost inaccesibilă. 

4) Zimmermann, |, pg. 22—3 ; Hurmuzaki, |, 1, pg. 76—77. 

5) Zimmermann, |, pg. 22, rând 38, până la pag. 23 rând 5; Hurmuzaki 


1, 1, pg. 716—7. 


www.dacoromanica.ro 


07 НИ 


aproape). Unde textele se deosebesc, bula întregeşte pe unul prin 
celălalt 1). 

2). Hotarele primului teritoriu donat 2) sunt date în întregi- 
те după diploma din 1222, după cum arată: formele „Almage“ 
„Noilgiant“ (пи „Almaye“ şi Noialt“ ca їп 1222) şi pasajul : ...„еї 
iterum vadit usque ad ortum eiusdem Tertillou et ab ortu aquae 
quae Timis vocatur, progreditur *) usque ad effluxum aquae, quae 
dicitur Borsa et deinde, sicut montes nivium terram complec- 
tuntur eandem, usque ad „Almagiam se extendit“ *), pasaj care 
nu se găseşte în diploma din 1222. 

3). Sfârşitul bulei 5) (dela... „Addidit etiam..“) este copiat 
după partea a doua a diplomei din 1222. 

Dar, nu numai comparația textelor ne arată că bula este 
scrisă după mai multe diplome, ci chiar începutul ei; ...„Sane іп 
privilegiis *) саггіѕѕіті in Christo filii nostri Andreae regis Vn- 
garorum illustris perspeximus“ 7). 

Prin această demonstrație cade argumentul d-lui Schiopul 
că bula ar cuprinde mai mult decât originalul (care după d. Schio- 
pul este numai diploma din 1222) pasajul „et iterum.. etc.“ (pg. 
88—90). 

De asemenea se explică şi de ce bula vorbeşte de „effluxus“ 
şi nu de „ortus aquae“ când este vorba de Bârsa. Forma „efflu- 
xus“ se găseşte într'o frază luată cuvânt cu cuvânt din diploma 
din 1222. Acolo însă unde diploma din 1222 spune „ortus“ bula 
spune tot „ortus.“ 

1) D. ех. 1211. „una pars а fiscum pertinebit“..., Zimmermann, |, pg. 11 
rând 33; Hurmuzaki, |, 1, pg. 57; diploma din 1222... „media pars ad fiscum re- 
gium“..., Zimmermann, 1, pg. 19, rând 13. Hurmuzaki, I, 1, pg. 74, bula combi- 
папа spune : „una pars ad regium fiscum pertineat“, Zimmermann, |, pg. 
22, rând 43; Hurmuzaki, |, 1, pg. 76. 

2) Zimmermann, 1, pg. 23 rând 5—11; Hurmmuzaki, 1, 1, pg. 77. 

3) In original „progregritur“ (nota lui Zimmermann). 

4) Zimmermann, |, pg. 23 rând 8—11; Hurmuzaki, 1,1, pg. 77 (cu nume- 
roase greșeli de transcriere). 


5) Zimmermann, |, pg. 23, rând 11—43; Hurmuzaki, 1, 1, pg. 77. 

с) Remarcăm că este а doua oară când d. Schiopul nu face deosebirea 
între singularul şi pluralul ablativului (v. argumentul 4 împotriva diplomelor 
din 1211—1212). Că „privilegium“ poate însemna şi diplomă se poate vedea 
nu numai în dicţionar, dar şi în bula din 31 August 1232 (Dilecti filii), la 
Zimmermann, 1, pg. 50, rând 5—6 ; Hurmuzaki, l, 1, pg. 123. 


4) Zimmermann, 1, pg. 22, rând 38—39; Hurmuzaki, 1, 1, pg. 76. 

Mai serios este argumentul că bula nu este transcrisă în re- 
gistrele papale (pg. 86—88). 

D-l Schiopul a arătat însă cu câteva pagini înainte (pg. 67— 
68) că registrele nu erau ţinute la zi. Bula, deşi autentică, a putut 
să nu fie transcrisă. Că este autentică, o arată forma în care se 
prezintă. Dealtfel chiar d. Schiopul s'a ferit să tragă vre-o con- 
cluzie din acest argument (pg. 88). 

Bula este deci autentică şi este confirmarea tuturor privile- 
giilor regale. Cu aceasta răspundem şi la argumentul al cincilea 
dinte cele generale (cu privire la toate diplomele). 

Critica internă a documentelor. Până acum am arătat că din 


punct de vedere al formei, diplomele pot fi considerate autentice. 
Rămâne să facem o analiză a conţinutului lor, şi anume a clauze- 
lor privitoare la hotare, localităţi, exploatări miniere şi comerţ, 
clauze socotite de d. Schiopul ca incompatibile cu Тага Bârsei. 
Hotarele primei donațiuni. Hotarele ținutului identificat си 
Тага Bârsei, sunt date în forma cea mai complectă în diploma din 
1211 : ...„Prima vero meta huius terrae incipit de indaginibus castri 
Almage et procedit usque ad indagines castri Noilgiant et inde 
progreditur usque ad indagines Nicolai, ubi aqua defluit quae vo- 
catur Alt, et sic ascendendo per Alt usque ubi Tortillou cadit in 
Alt ; et iterum vadit usque ad ortum eiusdem Tertillou, et ab or- 
tu aquae, quae Timis vocatur, progreditur usque ad effluxum a- 
quae, quae Borsa nominatur ; deinde sicut montes nivium complec- 
tuntur eanden terram tendit usque in Almagiam“ 1). 
Această descriere conține numiri de râuri şi de aşezări ome- 
neşti. Râurile sunt foarte uşor de identificat: 
Timis—Timiş Alt—Olt 
Borsa—Bârsa Tartillou—Tărlungul 
A şezările omeneşti aşa cum au fost identificate, permit oa- 
recari obiecții. Ele ar fi: 
Almagia—Hălmeag (Halmagen, Halmagy). 
Nicolai— Micloşoara 
Noilgiant, Noialt 5—Ungra (Galt, Ugra). 
Impotriva acestei identificări s'a ridicat Radu Rosetti *) : „Hal- 
magy este chiar pe Olt: dacă ar fi identic cu Almagia, Regele 
1) Zimmermann, |, pg. 12 rând 3-9; Hurmuzaki, 1, 1, pg. 57. 


) Forma din diploma din 1222. 
3) Ор. cit, pg. 260—261. 

nu ar fi omis să arate că Almagia ега aşazată ре Olt.“ etc. şi 
apoi.. „Pentru temeiurile de mai sus, mi se pare că Almagia din 
diplomă trebue căutată aproape de „Munţii Zăpezilor“, cam acolo 
unde lanţul ce desparte Bârsa de Olt iese din Carpaţi“. 

Aceleaşi motive s'ar ridica şi împotriva identificării Noilgiant- 
Ungra 1). 

Am putea presupune, bazându-ne numai pe consideraţii de 
ordin geografico—stragic, că aceste două castre аг fi fost situate 
pe versantul occidental al văii Bârsei şi că ar fi fost destinate 
să apere drumurile ce duc din Тага Bârsei în ţara Făgăraşului ; 
nu avem însă nici o probă în sprijinul acestei păreri, fie ea pro- 
bă documentară sau arheologică.. 

Faptul că aceste 3 castre susamintite nu mai sunt con- 
statate documentar mai târziu (pg. 42), nu trebue să ne mire, pen- 
trucă, prin ocuparea Ţării Bârsei de către Cavaleri sa tăiat Cu- 
manilor posibilitatea de a mai intra în Ardeal prin aceste părţi şi 
deci importanţa acestor castre a scăzut. Pe de altă parte bănuim 
că ele erau făcute din lemn ca şi cele pe care erau autorizaţi să 
le construească mai târziu Teutonii. 

Dacă aceste identificări pot fi discutate, nici nu poate fi mă- 
car vorba să admitem că: 

1). Pristaldul nu putea ocoli nişte hotare ce se întind cca. 
300 km. pe teren aşa de accidentat?) (pg. 43—44); şi: 

2). Hotarele sunt prea precise ca să mai fie nevoie de sem- 
ne de hotar (pg. 43—44). 

D-1 Schiopul nu ştie însă că „indagines“ au fost definite са 
„zonă de siguranţă“ 5) (în jurul unei cetăţi) şi că deci aci (ca şi 


1) Același argument și la Schiopul, pg. 41. 

2) Cum crede d. Schiopul că ar rezulta din pasajul : ...„Nos vero praemis- 
sos cruciferos in posesionem supra dictae terrae Bursa per pristaldum nos- 
trum Fecate Juna nomine iussimus introduci, qui praedictam terram peram- 
bulavit et eam ad verbum Michaëlis Waivodae certis metis circumsignatam 
ipsis assignavit“. Zimmermann, 1, pg. 11 12, гапа 40—43 ; Schiopul, Anexe 
pg. 123 ; Hurmuzaki, 1, 1, pg. 57. 

3) N. Iorga, Brodnicii şi Românii, pg. 149 (2). Pentru definiția de „hotar 
fortificat“ „gyepü“, у. F. Eckhart, Introduction à [histoire hongroise, Paris 
1928, p. 23. 

între aceste „indagines“) semnele de hotar пи erau deloc inutile. 
In ce priveşte „perambulare“ acesta nu înseamnă „a ocoli“ ci a 
delimita la faţa locului, a statornici un hotar 2). In pasajul gre- 
şit înţeles de d. Schiopul este deci vorba numai de porţiunea 
dintre „indagines“. 

Noile hotare. Să ехатіпат acum hotarele donaţiei din 1222. 
Ele sunt aceleaşi cu cele din 1211 *), lipsind însă partea: ....„еї 
iterum vadit usque ad ortum eusidem Tertillou et ab ortu aquae 
quae Timis vocatur progreditur usque ad е ихит aquae quae 
Borsa nominatur ; deinde sicut montes nivium complectuntur ean- 
dem terram tendit usque in Almagiam *)“. 

In locul ei avem însă : ...„Addidimus etiam postomodum eis- 
dem fratribus conferentes castrum quod Cruceburg nominatur, 
quod fratres praedicti de novo construxerant, cum pratis circa 
illud adiacentibus et a finae terrae Cruceburg terram, quae vadit 
usque ad terminos Prodnicorum etab indaginibus Almaye in parte 
altera vadit usque ad ortum aquae quae vocatur Burza et inde 
progreditur usque ad Danubium“*). 

Din examinarea atentă a acestui pasaj şi din compararea си 
pasajul pe care îl înlocueşte, reese că aceste ținuturi trebuesc 
căutate la Est şi Sud de Тага Bârsei şi anume din faptul că se 
spune că Almagia, isvoarele Bârsei şi direcţia spre Dunăre, sunt 
de o parte (şi sunt spre Sud) reese neîndoios că pământul şi ca- 
strul Cruceburg, ca şi Тага Brodnicilor, trebuesc căutate spre Est. 

Faptul că Tărlungul nu mai este dat ca hotar, ne face să 
presupunem о expansiune teutonă la Est de Tărlung, pe de о 
parte pe valea Pârâului Negru şi apoi peste munţi prin pasul Oi- 
tuzului spre confluenţa Siretului cu Dunărea şi pe de alta prin 
Pasul 'Tătarului spre Sud. 


1) Du Cange, op. cit., articolul „perambulatio“. 

2) Cu deosebiri în ortografia numelor proprii. 

3) Zimmermann, 1, pg. 12, rând 6—9; Hurmuzaki, 1, 1. pg. 75. 

4) Zimmermann, 1, pg. 19, rând 29—34; Hurmuzaki, 1, 1, pg. 75. 

La confluenţa Siretului cu Dunărea era situată „Terra Prod- 
пісогит“ (Brodnicorum)!) sau „Brodnic“ °). 

Problema Brodnicilor a fost mult discutată în istoriografia 
românească, şi rezultatele (de care d. Schiopul nu ştie nimic) sunt 
următoarele : 

„Oameni de vad, în părţile dunărene, Brodnicii nu pot fi 
căutaţi decât la vadurile dobrogene şi basarabene ale Dunării şi 
marilor ei afluenţi, acolo unde e vadul dela Isaccea, marele vad, 
vadul dela Măcin, Vadul lui Isac pe Prut, Vadul lui Vodă pe Ni- 
stru“ 3). 

In cealaltă direcţie spre Sud-Vest, posesiunea teutonă pornea 
dela apa Bârsei şi se îndrepta spre Dunăre, trecând prin pasul 
Tătarului *), probabil în lungul Buzăului. Credem că expansiunea 
Cavalerilor Teutoni, dincoace de munţi, trebue căutată între cele 
două mari râuri, Siretul şi Ialomița între cari erau şi drumurile de 
comerţ, pe cari le constatăm în primele privilegii comerciale 
acordate Braşovenilor 5) 

Este inexactă afirmaţia d-lui I. Schiopul că identificarea Mun- 
teniei şi Moldovei cu Cumania este o „sangvinară“ interpretare a 
documentelor (pg. 106—7). Spre a aminti doar un singur docu- 
ment, foarte cunoscut, vom cita diploma lui Bela IV dată Ioaniţi- 
lor în 1247: „Ad haec contulimus praeceptori ante dicto et per 
ipsum domui hospitalis, a fluvio Olth et alpibus Uitrasilvanis 
totam Cumania“.... etc. ?). 


Credem deci că nu este nevoe să mutăm „Terra Borsa“ în 
Maramureş (pg. 105—107) pentru a o găsi vecină cu Cumania. 


3) Bula papei Grigore IX, din 31 Iunie 1227 (Gaudemus in Domino), Hur- 
muzaki, |, 1, pg. 102 (cu facsimil). 

2) Bula papei Grig. IX, din 27 Februarie 1231 (cu același titlu ca și 
precedenta), Hurmuzaki, I, 1, pg. 114 (cu facsimil). In legătură cu chestia 
Brodnicilor, у. A. Ѕасегӣојеапи, Guillaume de Rubrouck et les Roumains аи 
milieu du ХШ-е siècle, Paris 1930, pg. 74 și urm., și Ferenț, ор. cit., ре. 129— 
130. 

3) N. Iorga, Brodnici şi Români, pg. 150. 

4) Rosetti, op. cit, pg. 263, 51 Müller, ор. cit., pg. 41—68. 

5) Cu privire la aceste drumuri de comerț v. N. Iorga, Istoria comerțului 
Românesc, pg. 39 ; Hurmuzaki, XV, 1, ре. 1, No. I. 

6) Zimmermann, | pg. 74, rând 34—36; Hurmuzaki, |, 1, pg. 251. 

Cruceburg-ul. Locul unde ar putea fi situat acest castru este 
determinat de documente doar prin aceea că e în afară de hota- 
rele primei donaţiuni şi anume, сит am arătat mai sus, spre Est. 
Din această cauză sunt mai multe păreri asupra situaţiei lui: ar 
fi fost situat la Năeni (Nyen) după Draudt 1), sau la Crăciuna 
(situată undeva pe Milcov) după D. Onciul °), С. Auner °) şil. 
Ferenţ *). 

D-l Schiopul crede că este acelaşi си „Castrum munitissi- 
mum“ (pg. 52) pe care îl amintesc bulele din 12 Iunie 1225 (Do- 
lemus quoties audimus) *) şi 26 Aprilie 1231 %). Nu există însă 
nimic în sprijinul ipotezei lui. Pe acest din urmă castru d. N. Ior- 
ga ?) l-a situat la Câmpulung, R. Rosetti 5) la Calvini ре Dea- 
lul Cetăţuea (având ca scop să închidă pasul Tătarului са pe cel 
mai frecventat de Cumani), С. Auner”) şi I. Ferenț !) la Ceta- 
tea Dâmboviţei (altfel numită Cetatea Neamţului dela podul Dâm- 
boviţei). 

Argumentele prin care d. Schiopul vrea să demonstreze că 
numele latin de „Cruceburg“ nu este o traducere a germanului 
Kreutzburg (pg. 51—2) sunt inutile: Un Kreutzburg din Silezia 
este numit în anul 1254 Cruceburch 11). 

Părerile aşa de deosebite, cu privire la situaţia acestor ca- 
stre, se explică prin aceea că situaţia lor este foarte puţin preci- 
zată de documente. Nu analizăm mai adânc chestiunea spre а 
trage vre-o concluzie, pronunţându-ne pentru уге-ипа din aceste 
identificări spre a nu ieşi din cadrul ce ne-am propus. 


1) Siebenbiirgische Quartalschrift, Dritter Jahrgang (1793), Hermannstadt, 
pg. 205. Părerea a fost reluată de G. E. Müller, ор. cit, cu argumente noi 
şi serioase. 

2) Originile Principatelor Române, Bucureşti 1899, pg. 93. 

3) С. Auner, Episcopia Milcovia, în Revista Catolică, No. 4, Buc. 1912, 
pg. 544. 

4) Op. cit., pg. 67. 

5) Zimmermann, 1, pg. 37, rând 9—10 ; Hurmuzaki, I, 1, pg. 91. 

6) Amintită mai sus. 

7) Studii şi Documente, vol. 1—11, pg. XII. 

8) Op. cit. pg. 263. 

% Ор. cit., pg. 544. 

10) Op. cit., pg. 64, 67—8. 

11) Bula Papei Inocențiu IV (Cum a nobis petitur), v. Theiner, Vetera 
Monumenta Poloniae et Lithuaniae.. historia illustrantia, Romae 1860, pg. 
55—56. 

Exploatări miniere. Trecem la analiza clauzelor privitoare la 
exploatările miniere. D-l Schiopul crede că nu poate fi vorba de 
Тага Bârsei, în documentele discutate, pentrucă prin ele se dă 
Cavalerilor jumătate din aurul sau argintul ce s'ar găsi în regiu- 
nea dăruită, iar Тага Bârsei nu este de loc bogată în minerale 
(pg. 44). Pasajul din document spune însă: „Praeterea eis conces- 
simus quod si aurum vel argentum ibi in paedicta terra Borsa 
inventum fuerit una рагѕ“.... !). Este deci vorba de metalele ce e-. 
ventual s'ar descoperi în „terra Borza“. Dar şi pe această posi- 
bilitate caută să o înlăture d. Schiopul: „Admitem că obiecţiunea 
ar putea să aibă greutate dacă alături de aurul şi argintul „ce 
s'ar găsi“ nu s'ar pomeni în aceeași vreme şi de sare care „se 
găseşte“ în ocne de sare numite „Akana“ ?) (pg. 45). 

Pasajul de mai sus arată cât de puţină bună credinţă pune 
d. Schiopul în studiul d-sale, căci de sare şi de metale nu este 
vorba, nici alături, nici în aceeaşi vreme: ре când clauza privitoa- 
re la metale apare chiar din 1211, sarea apare de-abia în 1222, 
şi anume după descrierea nouei posesiuni. 


In aceste noi posesiuni erau probabil ocnele şi anume în 
Moldova în jud. Bacău °), unde şi azi sarea e aşa de uşor ex- 
ploatată *). 


De aici sarea e transportată până la Mureş şi Olt, pe care 
râuri ега coborită cu plutele, „naves“ în documente, precum pe 
Mureş e transportată şi astăzi. Până a ajunge la porţiunea navi- 
gabilă a acestor râuri, Cavalerii treceau prin Тага Secuilor (în 
drumul spre Mureş) şi prin Тага Vlachilor, numită apoi Тага Fă- 
găraşului” ) (în drumul spre Olt). Un document contemporan (1248) 
aminteşte asemenea transporturi ре Mureș °). 


з) Zimmermann, 1, pg. 11, rând 31—33 ; Hurmuzaki, |, 1, pg. 57. 

2) Sublinierile sunt ale noastre. 

3) N. Iorga, Istoria Comerțului Românesc, pg. 34. 

4) „Akana“ este în ungurește un nume generic (Schiopul pg. 15—18), 
dar expresia „salifodinas quae Akana vocantur“.. ne face să bănuim că aici e ` 
vorba de un nume propriu. Este probabil vorba de Ocna, lângă care sa ri- 
dicat mai târziu un târg ce s'a numit apoi Târgul Ocnei. 

5) Augustin Bunea, Stăpânii Țării Oltului, pg. 5. 

6) Zimmermann, |, pg. 77 rând 28. 

PE ЖОЦ, = 


Sarea era destinată regiunilor lipsite de acest mineral, care 
se întind în Ungaria şi Sudul Dunării. Aceste regiuni au consumat 
din cele mai vechi timpuri şi consumă şi astăzi sare din Carpaţi. 

Țara Bârsei. D-l Schiopul crede că toate argumentele de 
mai sus sunt confirmate de faptul că Тага Bârsei nu mai este numită 
de către documente niciodată „terra Borza“ (pg.55—58). Cazul nu 
stă tocmai aşa, pentrucă, dacă documentele nu numesc Тага 
Bârsei „terra Borza“, o numesc însă uneori cu nume asemănă- 
toare 1). 

Faptul că „terra Borza“ dispare este explicat prin aceea că 
prin repedea lui ridicare şi marea sa importanţă, Braşovul eclip- 
sează împrejurimile sale. Pe de altă parte, „terra Borza“ nu este 
decât o transcriere latină a numelui românesc, aşa cum mai târ- 
ziu întâlmim o transcriere slavă întrun document din 30 Ianuarie 
1431, dat de Dan al П °). O altă menţiune despre „terra Borza“ 
avem în 2 Martie 1460, întrun document dela Dan, pretendent 
domnesc °). Faptul că acest nume se întâlneşte cu deosebite or- 
tografii la intervale mari şi în documente de limbi deosebite, ne 
arată că nu ne aflăm în faţa unui nume de cancelarie, ci în fața 
unui nume local, care se impune din când în când cancelariei. 


O întrebare îşi mai pune d. Schiopul: cine numea „terra 
Borza“ cu acest nume când ea era pustie ? (pg. 55). 

Că Тага Bârsei n'a fost pustie, o dovedeşte chiar numele 
care s'a păstrat). In ce priveşte afirmaţia din documente, ea este 
o simplă formulă de cancelarie, prin care se înţelege că Re- 
gele nu mai încasa nici un venit în acea regiune: ea scăpase de 
sub autoritatea regală. 


1) Spre exemplu Burchia în scrisoarea lui Vlad Dracul către Braşoveni, 
din 7 August 1444, publicată de I. Bogdan, Documente privitoare la relaţiile 
Țării Românești cu Braşovul şi Тага Ungurească, Bucureşti 1905, pg. 316 —17 

2) I. Bogdan, ор. cit., pag. 31. 

3) Ibidem, pg. 326—7. Mai pot Н şi alte documente pe cari nu le-am 
cunoscut noi. 

4) Bârsa este un nume vechiu românesc, v. A. Sacerdoţeanu. Consi- 
derations sur Phistoire des Roumains аи moyen-âge, Paris 1929, pg. 101—102. 
Toate ocupațiile și colonizările s'au făcut peste elementul românesc. 

„ЖО? => 


Noutatea şi senzaţionalul lor însă a făcut ca lucrarea să se 
bucure de numeroase recenzii şi, pentrucă unii din cei ce le-au 
scris nu erau competenţi, parte din ele sunt elogioase !). 


Incheere. S'au arătat mai sus cari sunt greşelile de metodă 


ale lucrării ce am analizat. Ca urmare a metodei greşite fireşte 
că concluziile lucrării, oricât ar fi ele de atrăgătoare, sunt nule. 


Scopul notei de față este, nu atât dovedirea existenţei Ca- 
valerilor Teutoni în părţile noastre (am spus încă dela început că 
aceasta are o importanţă secundară în istoria Românilor), cât do- 
vedirea autenticităţii diplomelor cu privire la ei. 

Şi această chestiune e cu mult mai importantă decât prima, 
pentrucă nu trebue să uităm că documentele acestea sunt un im- 
portant isvor privitor la sec. XIII la noi, secol despre care sun- 
tem aşa de puţin informaţi. In acest sens tragem concluziile a- 
cestei note : 


1) Le menționăm : 1) două articole în Adevărul, dintre cari unul ne-a 
fost inaccesibil ; celălalt cu titlul: Un autor despre cartea sa, a apărut în 
Adevărul, No. 15063, 10 Februarie 1933. Fiind scrise chiar de d. Schiopul, 
este inutil să reproducem aprecierile ; 2. Recenzia nesemnată din Societatea 
de Mâine, (Cluj, ап X, No. 2, Februarie 1933) cu titlul O scriere senzaționa- 
lă, cu privire la Istoria Ardealului ; simplu rezumat urmat de câteva elogii. 
3. Articolul, foarte poetic, dar scris cu lipsă de discernământ istoric 
al prof. I. Clinciu (Universul, an 50, Nr. 251, Vineri 25 August 1933) intitulat 
Țara Bârsei şi Cavalerii Teutoni. Cu totul de altă factură sunt : 4. Recenzia 
din Gând Românesc, |, 1933, No. 1 pg. 33—36, semnată D. Prodan, care ri- 
dică obiecţii foarte întemeiate de ordin istoric. 5. Nota părintelui І. Lupaș 
(în Тага Bârsei, an V, No. 2, Martie—Aprilie 1933) tratează și combate nu- 
mai partea a doua. Ne întrebăm de ce nu se ocupă și de prima parte? A- 
cesteia îi răspunde d. Schiopul (tot în Țara Bârsei, an V, No. 3, Maiu—lunie 
1933) sub titlul /storia Transilvaniei în secolele XII-XIII, combătând-o си о 
vehemență nemeritată şi adăugând: „Tot ce s'a scris până acum despre Tran- 
silvania secolelor XII și XIII trebue revizuit pentrucă nu este istorie ci numai 
ficțiune, deşi uneori, ce-i drept, ficțiune de o strălucitoare elocință“ etc. (pg. 
232). 6. Discuţia lui Karl Kurt Klein în Siebenbiirgische Vierteljahrschri ft, 
(an 56, No. 2—3, Aprilie-Septembrie 1933). Tratează problema din punct de 
vedere arheologic-istoric. Sunt și. chestiuni discutabile. Având însă o foarte 
bogată bibliografie este de recomandat acelora cari vor să cunoască cu dea- 
mănuntul chestiunea. 7. Elocventă e și caracterizarea ce o face incidental d. 
N. Iorga în Revista istorică, XIX, 1933, p. 196. 

уз Afirmațiile lor pot servi de bază pentru noi studii 
storia secolului ХШ la Români. 


“Diploma 1211. Diploma I., 1212. Diploma Il., 1212. 


Bula din 26 Apr. 1231. 


Copia din registru 


Cvatern 


Atestarea lui Philyppus 


Bula din 19 Dec. 1222. 

In acelaşi curs: 


Lucrări apărute: 


I. А. Sacerdoțeanu: Despre editarea documenielelor, București 
1932. 

П. А. Sacerdoţeanu: Pomelnicul bisericii Gruşetu din Costeştii 
Vâlcei, Bucureşti 1933. 

Ш. E. Lăzărescu: Notă despre documentele Țării Bârsei şi Cava- 
lerii Teutoni, Braşov 1934. 


Vor apărea: 


A. Sacerdoțeanu: Ceva despre transcrierea documentelor românești. 
Id.: Despre un Corpus al izvoarelor Istoriei Românilor. 

